Circulaţia tramvaielor de pe liniile 1 şi 10, deviată după un accident în zona Ştefan cel Mare/Calea Floreasca
Tramvaiele liniilor 1 şi 10 circulă pe un traseu deviat în zona Şoseaua Ştefan cel Mare/Calea Floreasca, pe sensul spre bd. Banu Manta, din cauza unui un autoturism care a intrat în coliziune cu un tramvai de pe linia 1, a anunţat Societatea de Transport Bucureşti (STB), transmite Agerpres.
„Astăzi, 28.05.2024, în jurul orei 10:10, pe Şos Ştefan cel Mare/Calea Floreasca, sens Banu Manta, un autoturism a virat, fără să se asigure, în faţa unui tramvai din linia 1 şi a intrat în coliziune cu acesta. În urma impactului, în interiorul tramvaiului două călătoare s-au accidentat uşor. La faţa locului s-au deplasat două ambulanţe pentru preluarea persoanelor accidentate”, a precizat STB.
Pentru a evita blocarea circulaţiei în zonă, STB a luat măsura devierii tramvaielor din liniile 1 şi 10, până la remedierea situaţiei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank